**BILJEŠKE UZ FINANCIJSKE IZVJEŠTAJE ZA RAZDOBLJE OD 01. SIJEČNJA DO 31. PROSINCA 2022.**

Broj RKP-a: 18784, matični broj: 00396613, OIB: 61683945214

Naziv i adresa: POLJOPRIVREDNA, PREHRAMBENA I VETERINARSKA ŠKOLA STANKA OŽANIĆA Zadar

Oznaka razine: 31 , šifra djelatnosti: 8532, šifra županije/grada: 13/5207

Poljoprivredna, prehrambena i veterinarska škola Stanka Ožanića posluje u skladu sa Zakonom o odgoju i obrazovanju u srednjoj strukovnoj školi te Statutom škole. Vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

BILJEŠKE UZ PR-RAS

**Bilješka broj 1 – 6361 Pomoći proračunskim korisnicima iz proračuna koji im nije nadležan** – indeks 108,7 – veći prihodi u odnosu na 2021. godinu jer se povećala osnovica plaća za zaposlenike te su porasli troškovi za prijevoz djece s poteškoćama koje financira MZO. Dodijeljena su sredstva za projekte u sklopu izvannastavnih aktivnosti i prihodi za plaće po sudskim presudama.

**Bilješka broj 2 - 6526 Ostali nespomenuti prihodi** – indeks 719,8 – značajni porast prihoda u odnosu na prošlu godinu zbog sredstava dobivenih od Agencije za strukovno obrazovanje i obrazovanje odraslih za izradu standarda strukovnog dijela kvalifikacije na projektu „Modernizacija sustava strukovnog obrazovanja i osposobljavanja“ za tri zanimanja. Porast prihoda ostvarenih djelovanjem učenike zadruge zbog popuštanja pandemijskih mjera pa samim time i veće aktivnosti učeničke zadruge te prodaje namirnica, cvijeća i ostalih proizvoda nastalih radom učeničke zadruge.

**Bilješka broj 3 – 6631 Tekuće donacije** – ove godine zaprimljene su potpore od Zaklade Ivan Bulić za projekt „Izrada keksa“ što je uzrokovalo povećanje skupine 66 Prihodi od prodaje proizvoda i roba te pruženih usluga, prihodi od donacija te povrati po protestiranim jamstvima (indeks 177,5).

**Bilješka broj 4 - 6711 Prihodi iz nadležnog proračuna za financiranje rashoda poslovanja** – indeks 111,5 – veći prihodi zbog rasta cijena električne energije, ostalih režijskih troškova, troškova materijala potrebnih za redovni poslovanje škole, porasta visine naknade troška prijevoza, itd.

**Bilješka broj 5 – 6712 Prihodi iz nadležnog proračuna za financiranje rashoda za nabavu nefinancijske imovine** – indeks 155,7 – za potrebe redovnog poslovanja Škole, nabavljena je oprema u većoj vrijednosti u odnosu na prošlu godinu (računalo, laptop i interaktivni ekran).

**Bilješka broj 6 - 3211 Službena putovanja** – indeks 221,3 – porast materijalnih rashoda za službena putovanja zbog odlaska djelatnika na seminare, stručna usavršavanja kojih je bilo više u odnosu na prošlu godinu kad se veći broj seminara zbog COVID mjera održavalo online te više isplaćenih dnevnica i ostalih troškova putovanja u službene svrhe koji su se mogli realizirati zahvaljujući boljoj epidemiološkoj situaciji. Troškovi su se povećali i zbog putovanja naših profesora i učenika u Njemačku, u sklopu ERASMUS projekta i službenog putovanja profesora u Zagreb gdje je naša škola bila domaćin na državnom natjecanju.

**Bilješka broj 7 - 3212 Naknade za prijevoz, za rad na terenu i odvojeni život** – indeks 121,4 – do povećanja dolazi zbog porasta visine naknade za prijevoz zaposlenika na posao.

**Bilješka broj 8 - 3223 Energija** – indeks – 114,6 – porast cijene energenata rezultiralo je većim troškovima Škole.

**Bilješka broj 9 - 3231 Usluge telefona, pošte i prijevoza** – indeks 154,7 – rast cijena telefonskih usluga, pošte, prijevoza te učestalije korištenje usluge prijevoza dovelo je do povećanje navedene stavke.

**Bilješka broj 10 – 3232 Usluge tekućeg i investicijskog održavanja** – indeks 212,7 – do značajnijeg porast rashoda za usluge tekućeg i investicijskog održavanja dolazi zbog izvođenja radova priključenja Škole na elektroenergetsku distribucijsku mrežu radi povećanja priključne snage.

**Bilješka broj 11 - 3233 Usluge promidžbe i informiranja** – indeks 539,2 – veliki porast troškova zbog objave natječaja za ravnateljicu, troškova promidžbe i informiranja oko učeničke zadruge koja je ove godine aktivnija radi popuštanja mjera.

**Bilješka broj 12 – 3235 Zakupnine i najamnine** – indeks 125,0 – veći troškovi najma dvorane za TZK, najma vinograda za praksu učenika, najma jednog dodatnog pisača te zbog porasta troškova prijevoza učenika po posebnih potrebama u odnosu na prošlu godinu.

**Bilješka broj 13 - 3236 Zdravstvene i veterinarske usluge** – indeks 138,5 – porast rashoda zbog financiranja usluga testiranja zaposlenika na COVID-19 i zbog porasta vrijednosti sistematskog pregleda na koji zaposlenici imaju pravo po kolektivnom ugovoru.

**Bilješka broj 14 – Intelektualne i osobne usluge** – indeks 139,5 – veći rashodi u odnosu na 2021. zbog većeg broja sklopljenih ugovora o djelu i ostalih intelektualnih usluga.

**Bilješka broj 15 - 3299 Ostali nespomenuti rashodi** – indeks 241,9 – porast zbog korištenja više sredstava dobivenih za javne potrebe i ostalih nespomenutih rashoda.

**Bilješka broj 16 –** **9221-9222 Višak prihoda i primitaka - preneseni –** preneseni višak iz 2021. godine umanjen je za povrat neiskorištenih sredstava za ERASMUS KA102 2019. (108.836,98 kn) i projekt 2020-1-HR01-KA102-077370 (12.179,11 kn) te ispravka pogrešno iskazanog rezultata u 2021. godini koji je iskazan u iznosu od 503.943,00 kn, a ispravan iznos je 501.182,70 kn.

BILJEŠKE UZ IZVJEŠTAJ O OBVEZAMA

**Bilješka broj 17** – **V001** Stanje obveza 1.1.2022. iznosi 745.825,49 kn. **V009** - Stanje nedospjelih obveza na kraju izvještajnog razdoblja, 31.12., iznosi 975.420,16 kn, a odnosi se na plaće za prosinac te ostale materijalne kontinuirane rashode poput komunalnih usluga, telefonskih usluga, troška el. energije, itd.

BILJEŠKE UZ RAS-FUNKCIJSKI OBRAZAC

**Bilješka broj 18** – **0922** - po funkcijskoj klasifikaciji Škola pripada više srednjoškolskom obrazovanju, a ukupni rashodi Škole iznose 12.184.977,89 kn. Rashodi su porasli za 830.642,89 kn u odnosu na 2021. godinu što je rezultat povećanja osnovice plaća, visine naknada troškova prijevoza, porasta cijena usluga i dobara te ostalih troškova nužnih za redovno poslovanje Škole.

BILJEŠKE UZ BILANCU

**Bilješka broj 19 – B001** -stanje imovine na datum 31.12.2022. iznosi 3.755.726,30 kn. Do značajnih odstupanja u imovini, u odnosu na prošlu godinu, dolazi kod stanja ispravka vrijednosti građevinskih objekata, postrojenja i opreme, sitnog inventara i ispravka vrijednosti sitnog inventara. Do navedene situacije dolazi jer je u prethodnim razdobljima umjesto po nabavnoj, stanje nefinancijske imovine vođeno po knjigovodstvenoj vrijednosti što nije u skladu s Pravilnikom o proračunskom računovodstvu. Kako bi se pogreška ispravila, Školski odbor dana 16. prosinca 2022., daje suglasnost ravnateljici Škole za Odluku o usklađenju vrijednosti u analitičkom knjigovodstvu imovine i financijskom knjigovodstvu Škole (KLASA: 602-03/22-01/210, URBROJ: 2198-1-73-22-3), na temelju čega ravnateljica Škole uručuje računovodstvu pisani nalog da se navedena usklađenja izvrše.

**Bilješka broj 20 – 193 Kontinuirani rashodi budućeg razdoblja** – indeks 116,4 – rashodi za plaću za prosinac i računi koje se plaćaju mjesečno su veći zbog povećanja osnovice plaća te cijena dobara i usluga u 2022. za razliku od 2021. godine.

**Bilješka broj 21 – 232 Obveze za materijalne rashode** – indeks 354,1 – značajnije povećanje zbog potraživanja od MZO za financiranje djela iznosa za prijevoz učenika za mjesece listopad i studeni.

**Bilješka broj 22 –** **239 Ostale tekuće obveze** – indeks 413,6– veći iznos obveza jer je veći broj bolovanja preko 42 dana na teret HZZO-a koja nisu refundirana.

**Bilješka broj 23 – 12911 Potraživanja za naknade koje se refundiraju** – indeks 443,1 – veća potraživanja jer je veći broj bolovanja koja se trebaju refundirati od HZZO-a.

**Bilješka broj 24 – 991 i 996 Izvanbilančni zapisi – aktiva i pasiva –** 121.215,19 kn. Na kontima izvanbilančnih zapisa iskazane su sudske presude za razliku plaće 6% za 9 djelatnika, a isplata istih očekuje se u 2023. godini.

Tablica: Popis sudskih sporova u tijeku

|  |  |  |  |  |
| --- | --- | --- | --- | --- |
| Redni broj | Opis prirode spora | Procjena financijskog učinka | | Procijenjeno vrijeme odljeva/priljeva sredstva |
|  |  | Obveza | Imovina |  |
| 1. | Sudske presude za razliku plaće 6% za 9 djelatnika | 121.215,19 |  | Siječanj 2023. |

Datum: 30.01.2023.

Voditelj računovodstva: Zakonski predstavnik:

Ema Ćurković, struč. spec. oec. Jelena Gulan, mag.ing.